कोयला चोरी के आरोप में नौ गिरफ्तार 11 साइकिल, 3 मोटरसाइिकल बरामद
कोयलाचोरों के विरुद्ध पुलिस ने अभियान चलाकर 9 लोगों को गिरफ्तार कर जेल भेज दिया है। एसपी डॉ. जया राय को गुप्त सूचना मिली थी कि जामताड़ा थाना क्षेत्र के रेलवे साईडिंग, सुड़ीपाड़ा, श्याम मंदिर के पीछे झाड़ियों के में कोयला ले जाया जा रहा है।
अनुमंडल पुलिस पदाधिकारी पूज्य प्रकाश के नेतृत्व में पुलिस टीम ने उक्त स्थानों पर छापेमारी किया। इस अभियान में जामताड़ा मिहिजाम थाना की पुलिस को शामिल को किया गया था। अवैध ढंग से चोरी के कोयला के कारोबार किए जाने की सूचना एसपी को मिली थी।
एसपी के निर्देश पर दोनों को थाना की संयुक्त टीम बनाकर एसडीपीओ के नेतृत्व में छापेमारी का निर्देश दिया गया था। जिसके आधार पर पुलिस की ओर से यह कार्रवाई की गई।
छापेमारी के दौरान 9 लोगों को अवैध कोयला ले जाते गिरफ्तार किया गया। उनके पास से 3 बाइक एवं 11 साइकिल के अलावा 12 टन कोयला जब्त किया गया। पुलिस ने कार्रवाई करते हुए विजय सिंह, भीखन रजक, जलपा महतो, सहदेव भंडारी, प्रकाश वर्मन, अनिल मंडल, अशोक मंडल, पदो हांसदा, बरजहां अंसारी को गिरफ्तार किया है। इस संबंध में भादवि की धारा 379/411/414/34 के तहत कांड दर्ज किया गया है। छापामारी अभियान में पुलिस निरीक्षक रवींद्र सिंह, मिहिजाम थाना प्रभारी अजय सिंह, एसआई एसपी मांझी, रामानंद पासवान, सत्यम कुमार, सिद्धनाथ कुमार, सामुल लकड़ा, नवी हसन खां सशस्त्र बल चौकीदार शामिल थे।
छापेमारी करने पहुंची पुलिस।
bho_Deva hin_Deva hin_Deva hin_Deva hin_Deva hin_Deva